|  |
| --- |
|  |
| **REPUBLIKA HRVATSKA****PRIMORSKO-GORANSKA ŽUPANIJA****OPĆINA OMIŠALJ****UPRAVNI ODJEL** |

KLASA: 024-01/24-01/119

URBROJ: 2170-30-24-2

Omišalj, 31. listopada 2024.

**PREDMET: Savjetovanje sa zainteresiranom javnošću o Nacrtu prijedloga Proračuna Općine Omišalj za 2025. godinu i projekcija za 2026. i 2027. godinu**

Sukladno odredbama članka 40. Zakona o proračunu („Narodne novine“ br. 144/21) predstavničko tijelo mora donijeti proračun na razini skupine ekonomske klasifikacije za iduću proračunsku godinu i projekcije za slijedeće dvije proračunske godine do kraja tekuće godine, u roku koji omogućuje primjenu od 01. siječnja godine za koju se donosi proračun.

Nacrt prijedloga i obrazloženja proračuna dostavit će se članovima Općinskog vijeća Općine Omišalj 15. studenoga 2024. godine.

 Temeljem članka 11. Zakona o pravu na pristup informacijama („Narodne novine“ broj 25/13, 85/15 i 69/22, dalje u tekstu: Zakon) jedinice lokalne samouprave dužne su provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interes građana i pravnih osoba. Na taj se način želi upoznati javnost sa predloženim Nacrtom odluke i pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja odluke i u konačnosti ugrađeno u odredbe odluke.

**Svoje prijedloge vezane uz Nacrt prijedloga Proračuna možete podnijeti putem Obrasca za savjetovanje dostupnog na ovoj stranici. Popunjen obrazac šalje se putem e-maila na adresu:** ana.cetina@omisalj.hr

 **Savjetovanje o nacrtu Prijedloga Proračuna otvoreno je do 30. studenog 2024. godine.**

 Po završetku Savjetovanja svi pristigli prijedlozi bit će pregledani i razmotreni, sastavit će se Izvješće o prihvaćenim i neprihvaćenim prijedlozima, kao i razlozima neprihvaćanja, i to Izvješće bit će objavljeno na ovoj stranici.

Općina Omišalj